**DISGRIFIAD SWYDD**

**Swydd: Swyddog Prosiect (De Cymru)**

**Prosiect Rhwydwaith Ecosystem Wydn Cymru (WaREN) (0.5 Cyfwerth ag Amser Llawn)**

**Cyflog:** £12,500 (contract cyfnod penodol tan 30.9.25)

**Dyddiad dechrau:** **Cyfnod y contract – Mai 2024 – Medi 2025** (neu ddechrau cyn gynted â phosibl wedi hynny)

**Lleoliad:** Yn y cartref gyda'r gofyniad i deithio yn ôl yr angen o fewn ardal y prosiect ac ymhellach i ffwrdd yn achlysurol. Yn arbennig yn ardaloedd Abertawe, Caerdydd a Merthyr Tudful.

**Yn atebol i:**  Rheolwr Prosiect WaREN

**CYD-DESTUN Y SWYDD**

Mae Prosiect Rhwydwaith Ecosystem Wydn Cymru (WaREN) yn gweithio tuag at sefydlu

fframwaith cydweithredol enghreifftiol ar gyfer Cymru gyfan a fydd yn galluogi mesurau mwy effeithiol ac effeithlon o ran adnoddau ar gyfer mynd i’r afael â Rhywogaethau Estron Ymledol (rhywogaethau ymledol neu INNS) ar gyfer Cymru. Nod WaREN yw datblygu cysylltiadau rhwng prosiectau rhywogaethau ymledol presennol, mentrau a Grwpiau Gweithredu Lleol (GGLl) i leihau dyblygu unrhyw ymdrechion. Mae WaREN yn cynyddu’r ymgysylltu a’r cyfranogiad ac yn galluogi ymgymryd â dull cydweithredol, strategol ac addasol o reoli rhywogaethau ymledol yn gynaliadwy yng Nghymru ac ar draws ffiniau mewn ffordd sy’n adlewyrchu blaenoriaethau rhywogaethau ymledol lleol a chenedlaethol.

**1. PWRPAS CYFFREDINOL Y SWYDD**

Fel Swyddog Prosiect WaREN, eich rôl chi fydd cyflawni ac ymgymryd ag agweddau ar Brosiect WaREN fel y nodir isod ac yn unol ag amcanion y prosiect fel y manylir yng nghynllun gwaith y prosiect.

**2. PRIF GYFRIFOLDEBAU**

Goruchwylio’r gwaith o gyflwyno gweithgareddau o ddydd i ddydd prosiect WaREN ynghyd â’r Swyddogion Prosiect eraill, a bydd hyn yn cynnwys gofyniad i wneud y canlynol:

* Ymgysylltu â rhanddeiliaid o sectorau niferus i gasglu gwybodaeth a’u cynnwys yn natblygiad parhaus Strategaeth Rhywogaethau Estron Ymledol ar gyfer Cymru.
* Trefnu a chyflwyno gweithdai rhanbarthol / testunol i hwyluso ymgysylltu a chyfranogiad gan randdeiliaid.
* Cynorthwyo'r Rheolwr Prosiect i barhau i ddatblygu a gweithredu Strategaeth INNS yn barhaus ar gyfer Cymru
* Cynorthwyo gyda ffurfio a chefnogi Grwpiau Gweithredu Lleol (GGLl) yng Nghymru
* Hyrwyddo'r Pecyn Adnoddau Rhywogaethau Ymledol ac adnoddau eraill y prosiect ar gyfer Grwpiau Gweithredu Lleol (GGLl) yng Nghymru.
* Cynorthwyo gyda hyrwyddo a datblygiad parhaus Mapiwr INNS ledled Cymru
* Cynorthwyo gyda chyflwyno'r ymgyrch Ymledwyr Ecosystem ar gyfer Cymru.
* Casglu gwybodaeth ac adrodd i'r Rheolwr Prosiect i hwyluso ei adrodd.
* Meithrin a chynnal perthnasoedd gwaith effeithiol a ffyrdd newydd o weithio gydag ystod o bartneriaid a rhanddeiliaid i gefnogi cydweithredu
* Cynrychioli YNGC yn lleol ac yn genedlaethol
* Mynychu hyfforddiant yn ôl yr angen i gynnal hyfedredd
* Cyflawni dyletswyddau cysylltiedig eraill fel maent yn cael eu dyrannu

Nid yw’r rhestr uchod yn hollgynhwysfawr a bydd gofyn i ddeiliad y swydd, o bryd i’w gilydd, gyflawni dyletswyddau eraill fel sy’n gyson â phwrpas y swydd.

Oriau gweithredu craidd Ymddiriedolaeth Natur Gogledd Cymru yw dydd Llun i ddydd Gwener rhwng 9am a 5pm, fodd bynnag efallai y bydd angen i ddeiliad y swydd weithio oriau y tu allan i oriau gwaith arferol yn ôl yr angen, er mwyn diwallu anghenion y prosiect. Yn ogystal â'r oriau hyn, efallai y bydd gofyn i ddeiliad y swydd weithio nifer rhesymol o oriau ychwanegol pan fo angen, a bydd amser i ffwrdd yn lle hynny (TOIL) yn cael ei ganiatáu ar gyfer yr oriau hyn.

**3. GOFYNION PERSONOL**

|  |  |  |
| --- | --- | --- |
| **Meini Prawf** | **Hanfodol**  Dylai deiliad y swydd fod â’r canlynol: | **Dymunol**  Dylai deiliad y swydd fod â’r canlynol: |
| **Cymwysterau** | * Gradd Baglor mewn maes astudio priodol neu brofiad gwaith cyfatebol | * Cymhwyster Cymorth Cyntaf * Tystysgrifau Torri Llwyni LANTRA a Chwistrellu Coesynnau PA1, PA6 a PA6AW neu gyfatebol |
| **Gwybodaeth, Sgiliau a Galluoedd** | * Gwybodaeth dda am reoli rhywogaethau ymledol a bioddiogelwch gan gynnwys eu rheolaeth, y ddeddfwriaeth bresennol a’r problemau, yn enwedig yng Nghymru * Profiad o weithio mewn partneriaeth ag asiantaethau statudol, sefydliadau, busnesau, cymunedau a pherchnogion tir. Y gallu i hwyluso, datblygu a chynnal rhwydweithiau yn effeithiol * Sgiliau cyfathrebu rhagorol, gan gynnwys sgiliau cyfathrebu ysgrifenedig a llafar rhagorol * Bod yn drefnus iawn, gan gynnwys sylw i fanylder a'r gallu i reoli baich gwaith er mwyn cwrdd â therfynau amser * Lefelau uchel o frwdfrydedd, hunangymhelliant a blaengaredd * Sgiliau TG da gan gynnwys prosesu geiriau, taenlenni ac adnoddau cyfathrebu | * Profiad o weithio mewn lleoliad yn y sector gwirfoddol * Dangos ymwybyddiaeth o'r sector amgylcheddol yng Nghymru * Gallu siarad, darllen ac ysgrifennu yn y Gymraeg * Gwybodaeth am systemau GIS |
| **Cyffredinol** | * Gallu dangos angerdd dros fywyd gwyllt a materion amgylcheddol * Dull cyfeillgar, croesawgar o ymdrin â phobl o amrywiaeth o gefndiroedd * Trwydded Yrru yn y DU a mynediad i'ch cerbyd eich hun |  |

**4. CYFLOG AC AMODAU GWASANAETH**

**Cyflog:** £12,500 (contract cyfnod penodol tan 30.9.25)

**Gwyliau Blynyddol:** 12 diwrnod ynghyd â gwyliau banc (pro rata)

**Oriau gwaith:** 17.5 awr yr wythnos